gl en gl lt gl gl gl es en gl es es gl es es gl gl es nl gl gl gl gl gl gl gl gl gl gl es gl gl gl gl gl es gl gl gl es gl es gl es gl gl gl gl gl gl gl gl gl gl gl es es gl gl es gl gl gl es es pt gl es
O FORO ACADEMIA ABERTA 2008 ANALIZA A RELACIÓN ENTRE A INDUSTRIA AUDIOVISUAL E A LINGUA GALEGA | Academia Galega do Audiovisual
A Academia Galega do Audiovisual celebra un ano máis o seu tradicional encontro de debate do sector, o Foro Academia Aberta, que nesta ocasión abordará a relación entre o galego e a industria audiovisual baixo o título “A lingua fendida. O audiovisual e o galego”. O encontro terá lugar no Auditorio Municipal de Ourense os días 14 e 15 de outubro, no marco da décimo terceira edición do Festival de Cine Internacional da mesma cidade.
Entre os temas de debate atópase a peculiaridade que supón o uso da lingua propia do país no eido audiovisual, tendo en conta que as producións galegas diríxense tamén aos mercados español e internacional. Esta realidade convive co feito de que a Lei do Audiovisual outorgou ao sector unha alta misión como axente normalizador da lingua e da cultura.
A primeira xornada adicarase a coñecer os casos de realidades semellantes ao que acontece en Galicia, tanto a nivel estatal (Euskadi e Catalunya) como internacional (Québec e Gales), da man de expertos nos respectivos territorios.
O segundo día centrarase no caso galego: recoñecidos profesionais debaterán sobre a relación do noso idioma co audiovisual dende as perspectivas sociocultural, artística e económica, así como as características que debe ter a lingua do audiovisual. Así mesmo, a Academia fará unha homenaxe á dobraxe en Galicia, que o pasado ano cumpriu vinte e cinco anos como profesión. Para iso está prevista a celebración dunha mesa redonda na que profesionais da dobraxe contarán a historia íntima do seu traballo e mesmo rememorarán as dobraxes “míticas” da Televisión de Galicia. Como colofón haberá un recordo especial a María Romero e ao recentemente falecido Xoán Guisán, pioneiros desta profesión en Galicia.
Martes 14 de Outubro – ¿Tan lonxe? ¿Tan preto?
10:00.- Acto de inauguración: Representantes da Academia Galega do Audiovisual, do Festival de Cine Internacional de Ourense e das entidades patrocinadoras do Foro Academia Aberta 2008.
10:30.- Mesa 1. O caso Québec. Denis Chouinard, director de cine.
Modera: Manuel Fernández Iglesias, Director Xeral de Comunicación Audiovisual da Xunta de Galicia.
12:30.- Mesa 2. O caso Gales. David Barlow, Director do Centro de Estudos dos Medios de Comunicación e Cultura das Pequenas Nacións, Cardiff School of Creative and Cultural Industries, Universidade de Glamorgan.
Modera: Manuel Fernández Iglesias, Director Xeral de Comunicación Audiovisual da Xunta de Galicia.
16:30.- Mesa 3. O caso Euskadi. Miguel Ángel Casado, investigador da Facultade de Ciencias Sociais e da Comunicación da Universidade do País Vasco.
Modera: Manuel González, Director da Axencia Audiovisual Galega.
18:30.- Mesa 4. O caso Catalunya. Joan Corbella, profesor colaborador da Universidade Pompeu Fabra e director de contidos do “Observatorio de la Producción Audiovisual” do Grupo de Investigación UNICA.
Modera: Manuel González, Director da Axencia Audiovisual Galega.
Mércores 15 de Outubro – O galego no audiovisual
10:00.- “Desde a fenda da lingua”. Esta mesa ocuparase da forma en que os creadores e as producións audiovisuais deben entender e aplicar os usos estándares da lingua no seu ámbito específicio, con atención ao problema da eficacia comunicativa da lingua do audiovisual en todas as súas formas e rexistros.
Participan: Xerardo Couto, actor e director de dobraxe; X.H. Rivadulla Corcón, guionista e presidente da AGAG; Charo Pena, actriz e directora de dobraxe; Paco Lodeiro, presentador de televisión.
12:00.- “Desde a fenda da arte”. Aínda que a lingua é só un dos instrumentos que poñen en xogo os nosos creadores, ten un papel moi relevante no audiovisual. ¿Cómo traballan os nosos creadores a lingua e como traballan coa lingua? ¿Cómo afecta o conflito lingüístico ao seu traballo? É interesante reflexionarmos sobre as formas en que os nosos xeradores de contidos se enfrontaron (ou non) a ese problema.
Participan: Ignacio Vilar, director de cine; Mario Iglesias, director de cine; Puri Seixido, guionista; Xosé Barato, actor.
16:00.- “Desde a fenda sociocultural”. O proceso a través do cal a lingua galega foi recuperando ámbitos de uso e rexistros expresivos coñece agora unha batalla de certo decisiva: a da consolidación do audiovisual como un ámbito cultural propio, no cal a lingua aparece unha vez máis (¿ou non? ) como instrumento formador e signo distintivo da nosa cultura. Desde esta mesa intentarase facer reflexión crítica sobre a relación actual entre lingua, sociedade, cultura e audiovisual.
Participan: Francisco Campos, profesor da Universidade de Santiago de Compostela; Daniel Domínguez, guionista; Luis Álvarez Pousa, profesor da Universidade de Santiago de Compostela.
18:30.- “Desde a fenda da economía”. ¿Existe unha conciencia nos produtores da importancia da lingua (o apoio público ao audiovisual vai unido por Lei á promoción da lingua e da cultura) ou o galego para eles só é un factor que facilita ou complica o financiamento e a explotación da obra? ¿Realmente supón a lingua unha limitación para a comercialización dos produtos nun mercado cada vez máis internacionalizado?
Participan: Antón Reixa, director e produtor; Eduardo Galán, director de programas da TVG; María Liaño, directora de produción; Dolores Ben, presidenta de AGAPI.
20:00.- “XXV Anos de dobraxe”. O pasado ano a dobraxe en Galicia cumpriu vinte e cinco anos; o ano que ven a dobraxe en galego cumplirá tamén vinte e cinco anos. Criticada e defendida, aínda que non a partes iguais, pouca xente lle negará a esta profesión o seu importante papel como axente normalizador da lingua galega.
Participan: Nieves R. Brisaboa, filla do recentemente falecido Xoán Guisán, e María Romero (homenaxeados); Charo Pena, actriz e directora de dobraxe; Miguel Pernas, actor; Antonio Rubal, actor de dobraxe.
O Foro está patrocinado pola Xunta de Galicia a través da Dirección Xeral de Comunicación Audiovisual da Secretaría Xeral de Comunicación, a Dirección Xeral de Creación e Difusión Cultural da Consellería de Cultura e Deporte, e a Dirección Xeral de Promoción Industrial e Sociedade da Información da Consellería de Innovación e Industria. Así mesmo, conta co patrocinio da Fundación Caixa Galicia e a colaboración do Festival de Cine Internacional de Ourense.
A información relativa á inscrición ao Foro pódese obter na web da Academia Galega do Audiovisual, www.academiagalegadoaudiovisual.gal ou ben chamando ao teléfono 981 227 701.
– Antonio Mourelos, actor e membro da Academia Galega do Audiovisual.
– Raúl Veiga, director, guionista e membro da Academia Galega do Audiovisual.
– Carlos Ares, guionista, produtor e membro da directiva da Academia Galega do Audiovisual.
Archivos Elegir el mes septiembre 2022 agosto 2022 julio 2022 junio 2022 mayo 2022 abril 2022 marzo 2022 febrero 2022 enero 2022 diciembre 2021 noviembre 2021 octubre 2021 septiembre 2021 agosto 2021 julio 2021 junio 2021 mayo 2021 abril 2021 marzo 2021 febrero 2021 enero 2021 diciembre 2020 noviembre 2020 octubre 2020 septiembre 2020 agosto 2020 julio 2020 junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 septiembre 2018 agosto 2018 junio 2018 mayo 2018 marzo 2018 febrero 2018 enero 2018 diciembre 2017 noviembre 2017 octubre 2017 junio 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 julio 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 agosto 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 agosto 2013 julio 2013 junio 2013 mayo 2013 abril 2013 febrero 2013 enero 2013 diciembre 2012 noviembre 2012 octubre 2012 septiembre 2012 agosto 2012 julio 2012 junio 2012 mayo 2012 abril 2012 marzo 2012 febrero 2012 enero 2012 diciembre 2011 noviembre 2011 octubre 2011 septiembre 2011 agosto 2011 julio 2011 junio 2011 mayo 2011 abril 2011 marzo 2011 febrero 2011 enero 2011 diciembre 2010 noviembre 2010 octubre 2010 septiembre 2010 agosto 2010 julio 2010 junio 2010 mayo 2010 abril 2010 marzo 2010 febrero 2010 enero 2010 diciembre 2009 noviembre 2009 octubre 2009 septiembre 2009 agosto 2009 julio 2009 junio 2009 mayo 2009 abril 2009 marzo 2009 febrero 2009 enero 2009 diciembre 2008 noviembre 2008 octubre 2008 septiembre 2008 agosto 2008 julio 2008 junio 2008 mayo 2008 abril 2008 marzo 2008 febrero 2008 enero 2008 diciembre 2007 noviembre 2007 octubre 2007 julio 2007 junio 2007 mayo 2007 abril 2007 marzo 2007 febrero 2007 enero 2007 diciembre 2006 noviembre 2006 octubre 2006 septiembre 2006 agosto 2006 junio 2006 marzo 2006 febrero 2006 enero 2006 diciembre 2005 noviembre 2005 octubre 2005 septiembre 2005 julio 2005 junio 2005 mayo 2005 abril 2005 marzo 2005 febrero 2005 enero 2005 diciembre 2004 noviembre 2004 septiembre 2004 julio 2004 junio 2004 mayo 2004 diciembre 2001
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención al público: de lunes a viernes de 9:00 a 16:00
Horario de verano (de junio a septiembre): de lunes a jueves de 9.00 a 15.00h
Página web creada por cleventy.com